PATVIRTINTA

Rokiškio rajono savivaldybės tarybos

2017 m. birželio 23 d. sprendimu Nr. TS-

**ROKIŠKIO RAJONO SAVIVALDYBĖS UŽIMTUMO DIDINIMO programa 2017 meTŲ II PUSMEČIUI**

**I. TIKSLAI**

1. Didinti bedarbių, kurie negali greitai integruotis į nuolatinį darbą užimtumo galimybes, kartu siekiant jų socialinės atskirties prevencijos, atstatant ir palaikant jų darbinius gebėjimus ir tuo pačiu remiant naudingų visuomenei laikinų darbo vietų atsiradimą.
2. Didinti jaunimo užimtumą, organizuojant viešuosius darbus bendrojo ugdymo mokyklų ir profesinio mokymo įstaigų mokiniams, aukštųjų mokyklų studentams, studijuojantiems pagal nuolatinės formos studijų programas, jų atostogų metu.

**II. PRIEMONĖS POREIKIO PAGRINDIMAS**

3. Prognozuojama, kad per 2017 m. įsiregistruos virš 3200 ieškančių darbo asmenų. Planuojamas viešųjų darbų apimtis lemia įtempta situacija darbo rinkoje, didėjantis nedarbas ir socialiniai veiksniai.

Siekiant padėti neseniai praradusiems darbą asmenims, aktyviems darbo rinkoje bedarbiams, negalintiems įsidarbinti į nuolatinį darbą, bei kitiems bedarbiams, dėl ilgalaikio nedarbo praradusiems darbo įgūdžius ir atsidūrusiems sunkioje materialinėje padėtyje, sumažinti socialinę atskirtį, būtina sudaryti galimybę jų darbiniams įgūdžiams palaikyti ar atstatyti. Šiems asmenims išvengti socialinės atskirties bus padedama organizuojant viešuosius darbus.

2017 metų II pusmetį prognozuojama į viešuosius darbus įdarbinti 120 asmenų.

Siekiant mažinti socialinę įtampą rajone ir garantuoti netekusiems darbo asmenims laikiną pajamų šaltinį, bus ieškoma galimybių viešuosius darbus finansuoti iš kitų šaltinių ir taip išplėsti šių darbų apimtis.

**III. VIEŠŲJŲ DARBŲ POBŪDIS**

4. Viešieji darbai 2017 m. bus vykdomi pagal savivaldybės patvirtintą viešųjų darbų sąrašą bei patvirtintą užimtumo didinimo programą:

4.1. miestų, rajonų ir gyvenviečių gatvių, kelių, pakelių bei teritorijų tvarkymo, apželdinimo ir želdinių priežiūros darbai;

4.2. socialinės, visuomeninės ir kitos paskirties objektų rekonstrukcijos ir remonto darbai;

4.3. istorijos ir kultūros paveldo, muziejų, kapinių, parkų, kitų saugomų bei turinčių išliekamąją vertę objektų, knygų fondų ir archyvų tvarkymo pagalbiniai darbai;

4.4. upių, ežerų, kitų vandens telkinių, paplūdimių valymo, pakrančių tvirtinimo ir priežiūros darbai.

5. Pagalbiniai maisto paruošimo, patalpų bei aplinkos tvarkymo darbai socialinės bei visuomeninės paskirties įmonėse, įstaigose bei organizacijose.

**IV. PRIEMONĖS VIDUTINĖ TRUKMĖ**

6. 2017 m. II pusmetį planuojama vidutinė priemonės organizavimo trukmė – 4 mėn. Esant būtinumui, trukmė gali būti pratęsta 2 mėn.

**V. PRIEMONĖS IŠLAIDOS**

7. Viešųjų darbų priemonei finansuoti 2017 m. II pusmečiui skirta:

|  |  |  |  |  |  |
| --- | --- | --- | --- | --- | --- |
|  | Iš viso (tūkst. Eur) | Kompensacija darbdaviui (darbo užmokestis, soc. draudimas, kompensacija už nepanaudotas atostogas), tūkst. Eur | Kitoms išlaidoms  (7 proc.), tūkst. Eur | Administravimo lėšos (7proc.), tūkst. Eur | Kelionės išlaidos, privalomas sveikatos patikrinimas,tūkst. Eur |
| Savivaldybės biudžeto lėšos | 168609,26 | 147902,86 | 10353,20 | 10353,20 | - |

Vidutinės išlaidos vienam asmeniui –2221 Eur, iš jų darbo užmokesčiui –1696 Eur.

**VI. PRIEMONĖS ĮGYVENDINIMO PRIEŽIŪRA**

8. Viešieji darbai bus organizuojami ir įgyvendinami laikantis skaidrumo, viešumo ir efektyvumo principų.

9. Įgyvendinant viešumo principą, informacija apie priemonę (dalyvių skaičių, lėšas, patvirtintą viešųjų darbų pobūdį, bedarbių ir darbdavių atrankos kriterijus ir prioritetus, prioritetinių grupių bedarbių turimas profesines kvalifikacijas, apie vykdomas darbdavių atrankas, priemonės įgyvendinimo rezultatus, lėšų panaudojimą, pasiektą efektyvumą) bus skelbiama Darbo biržos, Rokiškio rajono savivaldybes interneto svetainėse , stenduose ir vietos spaudoje.

10. Visais atvejais bedarbių nukreipimą į viešųjų darbų priemonę organizuoja Darbo birža, vadovaudamasi 2017 metų veiklos tikslais ir prioritetais.

**VII. LAUKIAMI REZULTATAI IR PRIEMONĖS VERTINIMAS**

11. Numatoma, kad viešųjų darbų programoje II pusmetį dalyvaus 120 bedarbių, sudarant galimybę užsidirbti lėšų pragyventi bei laikinam užimtumui.

13. Laukiama, kad po priemonės pasiliks dirbti nuolatinai ar terminuotai pas tuos pačius darbdavius ar įsidarbins kitose įmonėse apie 5 proc. priemonės dalyvių.

14. Viešųjų darbų pagalba bus atlikti visuomenei naudingi darbai: pagalbiniai remonto darbai ne mažiau kaip 12 rajono mokyklų ir darželių, 7 rajono seniūnijų socialinės bei visuomeninės paskirties objektuose, prižiūrimi istorijos ir kultūros paveldo objektai, muziejai, parkai, kapinės, vandens telkinių pakrantės, atliekami gyvenviečių gatvių, kelių ir teritorijų tvarkymo darbai, laikini miškų ūkio darbai.